L 56/64 Az Európai Unió Hivatalos Lapja 2008.2.29. A POLITIKAI ÉS BIZTONSÁGI BIZOTTSÁG CHAD/1/2008 HATÁROZATA (2008. február 13.) a harmadik államoknak az Európai Unió csádi köztársasági és közép-afrikai köztársasági katonai műveletéhez történő hozzájárulása elfogadásáról (2008/172/KKBP) A POLITIKAI ÉS BIZTONSÁGI BIZOTTSÁG, tekintettel az Európai Unióról szóló szerződésre és különösen annak 25. cikke harmadik albekezdésére, tekintettel az Európai Unió csádi köztársasági és közép-afrikai köztársasági katonai műveletéről (EUFOR Tchad/RCA művelet) szóló, 2007. október 15-i 2007/677/KKBP tanácsi együttes fellépésre (!) és különösen annak 10. cikkének (2) bekezdésére, mivel: ) A Politikai és Biztonsági Bizottság kérésére, valamint az Európai Unió Katonai Bizottsága (EUKB) által kijelölt feladatoknak megfelelően, az EU műveleti parancsnoka és az EU-erők főparancsnoka irányításával 2007. november 9-én, 14-én és 21-én, 2007. december 19-én és 2008. január 11-én megtartották a katonai erők létre- hozásával foglalkozó konferenciákat. Az EU műveleti parancsnokának és az EUKB-nak az Albánia hozzájárulására vonatkozó ajánlását követően Albánia hozzájárulását el kell fogadni. Az Európai Unióról szóló szerződéshez és az Európai Közösséget létrehozó szerződéshez csatolt, Dánia helyze- téről szóló jegyzőkönyv 6. cikke értelmében Dánia nem vesz részt az Európai Unió védelmi vonatkozású hatá- rozatainak és tevékenységeinek kidolgozásában és végre- hajtásában, A KÖVETKEZŐKÉPPEN HATÁROZOTT: 1. cikk Harmadik államok hozzájárulása A katonai erők létrehozásával foglalkozó konferenciákat köve- tően Albániának az Európai Unió csádi köztársasági és közép- afrikai köztársasági katonai műveletéhez történő hozzájárulását el kell fogadni. 2. cikk Hatálybalépés Ez a határozat az elfogadásának napján lép hatályba. Kelt Brüsszelben, 2008. február 13-án. a Politikai és Biztonsági Bizottság részéről az elnök M. IPAVIC (4 HL L 279., 2007.10.23., 21. o.